Държавен вестник, бр. 52, 2018 г., стр. 50

СТР.  50	
Д Ъ Р Ж А В Е Н  В Е С Т Н И К 	
БРОЙ  52
(3) В случаите, когато жалба по чл. 142, 
ал. 1, т. 1 и 2 от физическо лице не е подадена 
чрез съответното енергийно предприятие или 
ВиК оператор, същата може да се подаде в 
електронна форма чрез Единния портал за 
предоставяне на информация и услуги от ко­
мисията, подписана с електронен подпис или 
усъвършенстван електронен подпис съгласно 
изискванията на Регламент (ЕС) № 910/2014 
и на Закона за електронния документ и елек­
тронните удостоверителни услуги.
(4) Жалба по чл. 142, ал. 1 от юридическо 
лице може да се подаде в електронна форма 
чрез Единния портал за предоставяне на ин­
формация и услуги от комисията, подписана 
с квалифициран електронен подпис съгласно 
изискванията на Регламент (ЕС) № 910/2014 
и на Закона за електронния документ и елек­
тронните удостоверителни услуги.“
§ 37. В Наредба № 7 от 2017 г. за издаване, 
прехвърляне и отмяна на сертификати за про­
изход на електрическа енергия, произведена от 
високоефективно комбинирано производство 
на електрическа и топлинна енергия (ДВ, 
бр. 61 от 2017 г.) се правят следните изменения 
и допълнения:
1. Създава се чл. 4а:
„Чл. 4а. (1) Заявленията се подават писмено 
на хартиен носител или в електронна форма. 
Към заявлението на хартиен носител се при­
лага декларация за истинността на заявените 
обстоятелства и на приложените документи 
и данни, подписана от заявителя.
(2) Когато заявлението не се подава от 
лице, законно представляващо енергийното 
предприятие – производител, към заявлението 
се прилага и пълномощно с нотариално заве­
рен подпис на това лице. Когато заявлението 
се подава по електронен път, се представя 
електронен образ на пълномощното.
(3) Заявление в електронна форма се по­
дава чрез Единния портал за предоставяне 
на информация и услуги от комисията, под­
писано с квалифициран електронен подпис 
съгласно изискванията на Регламент (ЕС) 
№ 910/2014 на Европейския парламент и на 
Съвета от 23 юли 2014 г. относно електронната 
идентификация и удостоверителните услуги 
при електронни трансакции на вътрешния 
пазар и за отмяна на Директива 1999/93/ЕО 
(OB, L 257/73 от 28 август 2014 г.) и на Зако­
на за електронния документ и електронните 
удостоверителни услуги. Към заявлението 
се прилага декларация за истинността на 
заявените обстоятелства и на приложените 
документи и данни, подписана от заявителя 
с квалифициран електронен подпис.
(4) Подадено по реда на ал. 3 заявление се 
счита за получено от датата на получаване 
на входящ номер в административно-инфор­
мационната система на комисията.
(5) Заявление по електронен път, което не 
е подадено по реда на ал. 3, не е основание за 
започване на административно производство.
(6) Комисията може да изисква приложени 
документи към заявлението по ал. 3 да бъдат 
представени и на хартиен носител.“
2. В чл. 18, ал. 1 се правят следните изме­
нения и допълнения:
а) думата „писмено“ се заличава;
б) създава се изречение второ: „Заявлението 
се подава по реда на чл. 4а.“
Председател:
Иван Иванов
5908
ВЪРХОВЕН
АДМИНИСТРАТИВЕН СЪД
РЕШЕНИЕ № 1455
от 31 януари 2018 г.
по административно дело № 10020 от 2016 г.
Върховният административен съд на Репуб­
лика България – трето отделение, в съдебно 
заседание на двадесет и девети ноември две 
хиляди и седемнадесета година в състав: пред­
седател: Жанета Петрова, членове: Светлана 
Борисова, Аглика Адамова, при секретар 
Ирена Кръстева и с участието на прокурора 
Антоанета Генчева изслуша докладваното от 
председателя Жанета Петрова по адм. дело 
№ 10020/2016 г.
Живка Петрова Стоянова е оспорила разпо­
редбите на чл. 12, ал. 2, т. 3 и 5, чл. 13, ал. 4, 
чл. 19, ал. 11, чл. 24, 25 и 26 от Правилника 
за прилагане на Закона за интеграция на 
хората с увреждания, приет с Постановле­
ние № 343 от 17.12.2004 г на Министерския 
съвет (ДВ, бр. 115 от 30 декември 2004 г.). 
В жалбата се твърди, че оспорените раз­
поредби са неефективни, неотносими към 
индивидуалните потребности на хората с 
увреждания и формално съществуващи, както 
и че не позволяват в достатъчна степен да 
бъдат упражнени правата по Конвенцията 
за правата на хората с увреждания, пред­
видени в чл. 13 – „Достъп до правосъдие“, 
чл. 19 – „Независим живот и включване в 
общността“, чл. 20 – „Лична мобилност“, 
чл. 27 – „Работа и заетост“, чл. 28 – „Подхо­
дящ жизнен стандарт и социална закрила“. 
В уточнения към жалбата Живка Стоянова 
е посочила като допълнително основание за 
отмяна на разпоредбите на чл. 12, ал. 2, т. 3 и 
5, чл. 13, ал. 4 от Правилника за прилагане на 
Закона за интеграция на хората с увреждания 
тяхното противоречие с чл. 13, ал. 1, т. 1, 2 
и 3 и чл. 42, ал. 2 от Закона за интеграция 
на хората с увреждания, а за отмяната на 
чл. 24, 25 и 26 ППЗИХУ – противоречието им 
с разпоредбите на чл. 42, ал. 2 и 3 от Закона